Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (Satellitnavigation) /* COM/2014/0526 final - 2014/0244 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen. Det foreskrives i EØS-aftalens artikel 78, at de kontraherende parter skal styrke og udvide samarbejdet inden for rammerne af Unionens virksomhed bl.a. i forbindelse med informationstjenester, forskning og teknologisk udvikling. 2. RESULTAT AF HØRINGER AF INTERESSEREDE PARTER OG KONSEKVENSANALYSER Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder og udvide de kontraherende parters samarbejde i forbindelse med informationstjenester, forskning og teknologisk udvikling. For at udvide samarbejdet mellem de kontraherende parter i EØS-aftalen på dette område (fra den 1. januar 2014) er det nødvendigt, at Europa-Parlamentets og Rådets forordning (EU) nr. 1285/2013 af 11. december 2013 om etablering og drift af de europæiske satellitbaserede navigationssystemer og om ophævelse af Rådets forordning (EF) nr. 876/2002 og Europa-Parlamentets og Rådets forordning (EF) nr. 683/2008[1] bliver indarbejdet i EØS-aftalen ved ovennævnte ændring. Det bemærkes, at Norge allerede har deltaget og bidraget finansielt til de aktiviteter, som følger af Europa-Parlamentets og Rådets forordning (EF) nr. 683/2008[2], i kraft af at denne forordning er blevet indarbejdet i protokol 31 til EØS-aftalen. På grund af Islands økonomiske begrænsninger bør landets deltagelse på dette område suspenderes midlertidigt. Samarbejdsaftalen om satellitnavigation mellem Den Europæiske Union og dens medlemsstater og Kongeriget Norge[3], som blev undertegnet den 22. september 2010, anvendes midlertidigt fra den 1. maj 2011. 3. JURIDISKE ASPEKTER AF FORSLAGET I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. Kommissionen forelægger udkastet til Det Blandede EØS-udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg. Det Blandede EØS-udvalgs afgørelse bør ligeledes fungere som aftale mellem parterne, jf. artikel 1, stk. 8, i protokol 32 til EØS-aftalen, således at samarbejdet i henhold til forordning (EU) nr. 1285/2013 indledes den 1. januar 2014, selvom denne afgørelse fra Det Blandede EØS-udvalg bliver vedtaget, eller opfyldelsen af eventuelle forfatningsmæssige krav meddeles efter den 10. juli 2014. 2014/0244 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder (Satellitnavigation) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 172 sammenholdt med artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[4], særlig artikel 1, stk. 3, under henvisning til forslag fra Europa-Kommissionen, og ud fra følgende betragtninger: (1) Aftalen om Det Europæiske Økonomiske Samarbejdsområde[5] ("EØS-aftalen") trådte i kraft den 1. januar 1994. (2) I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til EØS-aftalen ("protokol 31"). (3) Protokol 31 indeholder bestemmelser og ordninger vedrørende samarbejde på særlige områder ud over de fire friheder. (4) Det er hensigtsmæssigt at udvide samarbejdet mellem de kontraherende parter i EØS‑aftalen til at omfatte Europa-Parlamentets og Rådets forordning (EU) nr. 1285/2013[6]. (5) Det er hensigtsmæssigt, at EFTA-staternes deltagelse i aktiviteter, som følger af Europa-Parlamentets og Rådets forordning (EF) nr. 683/2008, begynder den 1. januar 2014, selvom Det Blandede EØS-Udvalgs afgørelse, som er knyttet som bilag til nærværende afgørelse, bliver vedtaget, eller opfyldelsen af eventuelle forfatningsmæssige krav meddeles efter den 10. juli 2014. (6) Enheder, der er etableret i EFTA-staterne, bør kunne deltage i aktiviteter, der begynder, før Det Blandede EØS-Udvalgs afgørelse, som er knyttet som bilag til nærværende afgørelse, træder i kraft. Udgifter i forbindelse med sådanne aktiviteter, hvis gennemførelse begynder efter den 1. januar 2014, kan betragtes som støtteberettigede på samme betingelser, som gælder for udgifter, der afholdes af enheder etableret i EU-medlemsstaterne, under forudsætning af at Det Blandede EØS‑Udvalgs afgørelse træder i kraft, inden den pågældende aktivitet afsluttes. (7) Protokol 31 bør derfor ændres i overensstemmelse hermed. (8) Unionens holdning i Det Blandede EØS-Udvalg bør baseres på det udkast til afgørelse, der er knyttet til nærværende afgørelse — VEDTAGET DENNE AFGØRELSE: Artikel 1 Den holdning, der skal indtages på Den Europæiske Unions vegne i Det Blandede EØS‑Udvalg til den foreslåede ændring af protokol 31 til EØS aftalen om samarbejde på særlige områder ud over de fire friheder, baseres på det udkast til Det Blandede EØS Udvalgs afgørelse, der er knyttet til nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand [1] EUT L 347 af 20.12.2013, s. 1. [2] EUT L 196 af 24.7.2008, s. 1. [3] EUT L 283 af 29.10.2010, s. 12. [4] EFT L 305 af 30.11.1994, s. 6. [5] EFT L 1 af 3.1.1994, s. 3. [6] Europa-Parlamentets og Rådets forordning (EU) nr. 1285/2013 af 11. december 2013 om etablering og drift af de europæiske satellitbaserede navigationssystemer og om ophævelse af Rådets forordning (EF) nr. 876/2002 og Europa-Parlamentets og Rådets forordning (EF) nr. 683/2008 (EUT L 347 af 20.12.2013, s. 1). BILAG DET BLANDEDE EØS-UDVALGS AFGØRELSE nr. .../2014 af om en ændring af protokol 31 til EØS-aftalen om samarbejde på særlige områder ud over de fire friheder DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde, i det følgende benævnt "EØS-aftalen", særlig artikel 86 og 98, og ud fra følgende betragtninger: (1) Norge har deltaget i og bidraget finansielt til de aktiviteter, som følger af Europa-Parlamentets og Rådets forordning (EF) nr. 683/2008[1], i kraft af at denne forordning er blevet indarbejdet i protokol 31 til EØS-aftalen. (2) Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets forordning (EU) nr. 1285/2013 af 11. december 2013 om etablering og drift af de europæiske satellitbaserede navigationssystemer og om ophævelse af Rådets forordning (EF) nr. 876/2002 og Europa-Parlamentets og Rådets forordning (EF) nr. 683/2008[2]. (3) Det er hensigtsmæssigt, at EFTA-staternes deltagelse i aktiviteter, som følger af Europa-Parlamentets og Rådets forordning (EF) nr. 683/2008, begynder den 1. januar 2014, selvom denne afgørelse bliver vedtaget, eller opfyldelsen af eventuelle forfatningsmæssige krav meddeles efter den 10. juli 2014. (4) Enheder, der er etableret i EFTA-staterne, bør kunne deltage i aktiviteter, der begynder, før denne afgørelse træder i kraft. Udgifter i forbindelse med sådanne aktiviteter, hvis gennemførelse begynder efter den 1. januar 2014, kan betragtes som støtteberettigede på samme betingelser, som gælder for udgifter, der afholdes af enheder etableret i EU-medlemsstaterne, under forudsætning af at denne afgørelse træder i kraft, inden den pågældende aktivitet afsluttes. (5) Samarbejdsaftalen om satellitnavigation mellem Den Europæiske Union og dens medlemsstater og Kongeriget Norge[3], som blev undertegnet den 22. september 2010, anvendes midlertidigt fra den 1. maj 2011. (6) Protokol 31 til aftalen bør derfor ændres for at gøre det muligt at gennemføre dette udvidede samarbejde fra den 1. januar 2014. På grund af Islands økonomiske begrænsninger bør landets deltagelse på dette område dog suspenderes midlertidigt — VEDTAGET DENNE AFGØRELSE: Artikel 1 Følgende indsættes efter artikel 1, stk. 8a, i protokol 31 til EØS-aftalen: "8aa. a) EFTA-staterne deltager fra den 1. januar 2014 i de aktiviteter, der måtte følge af følgende EU-retsakt: - 32013 R 1285: Europa-Parlamentets og Rådets forordning (EU) nr. 1285/2013 af 11. december 2013 om etablering og drift af de europæiske satellitbaserede navigationssystemer og om ophævelse af Rådets forordning (EF) nr. 876/2002 og Europa-Parlamentets og Rådets forordning (EF) nr. 683/2008 (EUT L 347 af 20.12.2013, s. 1). b) EFTA-staterne bidrager finansielt til de aktiviteter, der er nævnt i litra a), i overensstemmelse med artikel 82, stk. 1, litra a), i aftalen og protokol 32 hertil. c) Omkostningerne ved udvidelsen af Egnossystemets geografiske dækning til de deltagende EFTA-landes territorier afholdes af EFTA-staterne som en del af det finansielle bidrag til de aktiviteter, der er nævnt i litra a). En sådan udvidelse af dækningen skal være teknisk gennemførlig og må ikke forsinke udvidelsen af Egnossystemets geografiske dækning inden for medlemsstaternes territorier, der geografisk er beliggende i Europa. d) På projektniveau har institutioner, virksomheder, organisationer og statsborgere i EFTA-staterne de rettigheder, som er omhandlet i artikel 81, litra d), i aftalen. e) Udgifter i forbindelse med aktiviteter, hvis gennemførelse begynder efter den 1. januar 2014, betragtes som støtteberettigede fra aktivitetens begyndelse i henhold til den pågældende støtteaftale eller afgørelse om støtte, under forudsætning af at Det Blandede EØS-Udvalgs afgørelse nr. …/2014 af … træder i kraft, inden den pågældende aktivitet afsluttes. f) EFTA-staterne deltager fuldt ud, men uden stemmeret, i alle de EU-udvalg, der bistår Europa-Kommissionen i ledelse, udvikling og gennemførelse af de i litra a) omhandlede aktiviteter. EFTA-staternes deltagelse i de EU-udvalg og ekspertgrupper, der bistår Europa-Kommissionen specielt ved sikkerhedsaspekter af de aktiviteter, der er nævnt i litra a), skal være omfattet af procedurereglerne for disse udvalg og grupper. g) Dette stykke gælder ikke for Liechtenstein. h) For Islands vedkommende suspenderes dette stykke, indtil der træffes anden afgørelse af Det Blandede EØS-udvalg." Artikel 2 Denne afgørelse træder i kraft dagen efter, at den sidste meddelelse er indgivet til Det Blandede EØS-Udvalg, jf. EØS-aftalens artikel 103, stk. 1*. Den anvendes fra den 1. januar 2014. Artikel 3 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles, den […]. På Det Blandede EØS-Udvalgs vegne Formand Sekretærer for Det Blandede EØS-Udvalg [1] EUT L 196 af 24.7.2008, s. 1. [2] EUT L 347 af 20.12.2013, s. 1. [3] EUT L 283 af 29.10.2010, s. 12. *[Ingen forfatningsmæssige krav angivet] [Forfatningsmæssige krav angivet].